Brawn GP
Brawn GP (punim imenom Brawn Grand Prix Ltd.) bivši je konstruktor i ekipa u takmičenju Formule 1 pod vodstvom Rossa Brawna, koji je ujedno bio i vlasnik ekipe. Povlačenjem Honde krajem 2008. Ross Brawn kupio je ekipu i u potpunosti preuzeo postrojenja u Brackleyju, koje je proteklih godina koristila ekipa Honde, odnosno još prije ekipa BAR (koji je opet sve naslijedio od Tyrrella). U svojoj prvoj i jedinoj sezoni Brawn GP koristio je Mercedesove motore, jednake onima koji su bili ugrađeni i u McLarenove i bolide tima Force India. Ekipa je trijumfovala u svom prvom nastupu u utrci Formule 1, dvostrukom pobjedom svojih vozača Jensona Buttona i Rubensa Barrichella na Velikoj nagradi Australije u Melbourneu, 29. marta 2009, što se posljednji put dogodilo Mercedes-Benzovoj ekipi na VN Francuske 1954. Također, isti pothvat uspjela je ostvariti i ekipa Walter Wolf Racinga sa Jodyjem Scheckterom na otvorenju sezone 1977, utrkom za VN Argentine, no u tom se slučaju Walter Wolf Racing utrkivao samo s jednim bolidom i nije ni bio u mogućnosti ostvariti dvostruku pobjedu.